Publication: Magyar Közlöny
Issue: MK-2000-6 (Year: 2000, Number: 6)
Era: 1990-2004
Section: A Magyar Köztársaság Kormánya (a továbbiakban: alapító) a Polgári Törvénykönyvről szóló 1959. évi IV. törvény 74/G. §-a alapján az állami közfeladatok folyamatos
Paragraph Index: 371

3. A Közalapítvány célja A Közalapítvány a felsőoktatásról szóló 1993. évi LXXX. törvény 7. és 9. §-ában, valamint az 1993. évi LXXIX. közoktatási törvény 95. §-ában megfogalmazott állami közfeladatok ellátása és elősegítése érdekében az alábbi célokra jött létre: A magyar szakképzési és oktatási szektor európai felzárkózásának és kapcsolódásának, az európai integráció gondolatának és a Magyar Köztársaság EU-csatlakozásának előmozdítása és támogatása. A Ceepus program végrehajtásának és a Ceepus Magyarországi Iroda működtetésének biztosítása. Az Európai Közösség Leonardo da Vinci programja végrehajtásának és a Leonardo Nemzeti Iroda működtetésének biztosítása. Az Európai Közösség Socrates programja végrehajtásának és a Socrates Nemzeti Iroda működtetésének biztosítása. Az Európai Közösség Phare Tempus programja végrehajtásának és a Tempus Magyarországi Iroda működtetésének biztosítása. Az Alumni for Europe hálózat működtetése. A szellemi erőforrások fejlesztése érdekében olyan nemzetközi programok szervezése, amelyekre az oktatási miniszter a Közalapítványt felkéri.

Source: https://magyarkozlony.hu/hivatalos-lapok/69fe5fdf43eec4c9b75d7466bcfa199568b38e3e/dokumentumok/d40b2022175c3ae74c7dd8e13d5e9d2bf00924dc/letoltes